**НАСТАВНА ТЕМА: АТМОСФЕРА**

**Понављање и обрада наставних јединица – укратко о њима:**

**Атмосфера – састав, структура и значај ( прочитати стр. 68-69 уџбеника, а тезе преписати у свеску):**

* ***Атмосфера*** је гасовити омотач планете Земље, још се назива и ваздушни омотач.
* ***Ваздух*** чини више различитих гасова, међу којима има највише азота (78%), кисеоника (21%) и преосталих гасова од којих преовлађују у 1% угљен-диоксид, водена пара, озон и други састојци у малим количинама.
* Ваздух удишемо и осећамо га када ветар дува.
* Небо је плаве боје, а то плаветнило потиче од преламања сунчевих зрака који пролазе кроз атмосферу.
* Атмосфера се састоји од више слојева. ***Тропосфера*** је нанижи и најгушћи слој атмосфере (обухвата више од 80% атмосфере), у њој се дешавају временске промене (ветар, падавине) и у њој се налази скоро сва водена пара.
* Услед зрачења Сунца прво се загрева Земљина површина, а затим ваздух изнад ње и због тога је ваздух ближи површини топлији од оног на већим висинама.
* На сваких 100 метара висине, температура ваздуха опада, у просеку за 0,6º C.
* Атмосфера је заштитни омотач Земље и штити Земљу и нас од превеликог загревања и хлађења, штетног сунчевог зрачења, као и од упада метеора и других васионских тела.
* Изнад тропосфере се налази слој озонског омотача који је веома важан од штетног зрачења Сунца.
* Да нема атмосфере не би било ни живота наЗемљи.
* **Одговорити на питања у уџбенику на крају наставне јединице стр. 69 у свесци.**

**Време – климатски елементи и појаве (стр. 70-73 уџбеника, а тезе преписати у свеску):**

* **Време** тренутно стање **временских елемената** у атмосфери изнад неког места и односи се на пар дана.
* **Временска прогноза** је стручно предвиђање временских прилика за период од највише неколико дана, а прогнозу, састављају **метеоролози**.
* **Елементи времена** су температура ваздуха, ваздушни притисак, ветар, влажност ваздуха, облачност и падавине.
* Сви елементи времену су међусобно повезани и промена једног елемента изазива промене других елемената.
* **Температура ваздуха** нам говори колико је ваздух загрејан, а мери се **термометром** и изражава се у степенима Целзијуса (°C).
* **Ваздушни притисак –** ваздух одређеном тежином „притиска“ Земљину површину и сва бића на њој. Ваздух је ређи на планинама, па је притисак нижи. Ваздушни приртисак је обрнут температури ваздуха (ваздух хладан и влажан – притисак је висок, а сув и топао – притисак је низак). Ваздушни притисак се мери **барометром** и изражава у милибарима (1013mb – нормалан).
* **Ветар** је хоризонталнокретање ваздушних маса из поља висиког ка пољу ниског ваздушног притиска. Брзина ветра се изражава у метрима које ветар пређе у једној секунди (m/s), а смер ветра од стране света с које ветар дува.
* **Влажност ваздуха** нам говори колико се водене паре налази у ваздуху и мери се хигрометром, а изражава се у процентима (%). Влажност ваздуха повезана је с температуром - што је температура ваздуха виша, он може да прими више влаге (водене паре) и обрнуто.
* **Падавине** - када је ваздух презасићен воденом паром, влажност ваздуха прелази 100% и водена пара се кондензује, тенајчешће пада киша, снег или град (***високе падавине***), а шта ће нам пасти зависи од загрејаности површине и ваздуха изнад ње. ***Ниске падавине*** (роса, иње, слана, поледица) настају када се водена пара кондензује на самој површини земље, а магла (приземни облак) настаје при површини земље. Количина падавина изражава се у милиметрима (mm – један литар воде по квадратном метру 1 l/m²), мери се посудом која се назива кишомер.

- **Облаци** које видимо су заправо веома ситне каљице које лебде у атмосфери. **Облачност** се изражава у десетинама дела видљивог неба које покривају облаци (пише се на пример 9/10) и обично се каже

 ведро – ако нема облака, „умерено облачно” или „потпуно облачно”.

* **Одговорити на питања у уџбенику на крају наставне јединице стр. 73 у свесци.**
* **Посетите страницу <https://www.shtreber.com/Geografija-za-peti-razred> има занимљивих ствари.**
* **Усликане одговоре на питања и преписане тезе у свесци слати на мој e-mail: sizor@sbb.rs, а све остало преко Vibera.**